เรื่องร้องเรียน (ร้องเรียน,ห้องน้ำ,ป้าย) วันที่ 2023-08-31 04:01:13 — แขวงบางแคเหนือ เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034224

ขอให้ปรับปรุงการให้บริการของเจ้าหน้าที่ศูนย์บริการสาธารณสุข 40 บางแค แขวงบางแคเหนือ เขตบางแค กรุงเทพมหานคร เนื่องจากวันที่ 29 สิงหาคม 2566 ผู้ร้องได้เข้าใช้บริการศูนย์บริการสาธารณสุข 40 ซึ่งในช่วงเวลาประมาณ 10.30 น. ผู้ร้องประสงค์เข้าห้องสุขา แต่ด้วยผู้ร้องเป็นผู้ป่วยที่ต้องรอด้านนอก เนื่องจากมีอาการ ไอ เจ็บคอ มีน้ำมูก ผู้ร้องจึงเดินเข้าห้องน้ำทางด้านหลัง ต้องผ่านโต๊ะยาม โดยผู้ร้องได้พบเจ้าหน้าที่เป็นบุคคลเพศชาย (ทราบชื่อ ไม่ทราบนามสกุล) อายุประมาณ 56-57 ปี ส่วนสูงประมาณ 165 เซนติเมตร สีผิวสองสี รูปร่างท้วม สวมใส่เสื้อสีชมพู ถามผู้ร้องว่า "ทำอะไร" ผู้ร้องตอบกลับว่า "เข้าห้องน้ำ" เจ้าหน้าที่แจ้งว่า "ให้เข้าด้านหน้า" ผู้ร้องตอบกลับว่า "ว่าเป็นผู้ป่วยข้างนอก" หลังจากนั้นผู้ร้องเข้าห้องสุขาทันที แต่เจ้าหน้าที่ยังด่าตามว่า "ทำไมดื้อว่ะ ไม่มีตาดู หนังสือ ป้าย" แต่เมื่อผู้ร้องออกจากห้องสุขา กลับไม่พบเจ้าหน้าที่คนดังกล่าวแล้ว จากกรณีดังกล่าวผู้ร้องจึงประสงค์ให้ปรับปรุงการให้บริการของเจ้าหน้าที่คนดังกล่าว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata